
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή εκδόσεως οικοδομικών αδειών και οικοδ. 
εργασιών στην εκτός σχεδίου περιοχή της Κοινότη¬ 
τας Εκάλης. 1 

Χαρακτηρισμός ως διατηρητέου του κτιρίου που βρί¬ 
σκεται στον οικισμό Τσουκαλάδες της Κοινότητας 
Τσουκαλάδων (Ν. Λευκάδας) και καθορισμός ειδι¬ 
κών όρων και περιορισμών δόμησης αυτού. 2 

Χαρακτηρισμός γηπέδου στην περιοχή Λειβάδια Κοιν. 
Μάννα Ν. Σύρου για την ανέγερση ενιαίου πολυκλα- 
δικού Λυκείου Σύρου και καθορισμός όρων δόμησης 
αυτού. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2856/520 (1) 

Αναστολή εκδόσεως οικοδομικών αδειών και οικοδ. εργα¬ 
σιών στην εκτός σχεδίου περιοχή της Κοινότητας Εκά¬ 
λης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν. Δ/τος «περί σχεδίων πόλεων κλπ.» (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 


2. Τις διατάξεις της παρ. 1 (εδ. ιδ') του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α' 137). 

3. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε- 
ριβάλοντος, Χωροταξίας και Δημοσίων Έργων Χρήστο Κα- 
τσιγιάννη και Γεώργιο Βουλγαράκη» (Β' 744). 

4. Το 126/8.1.1993 έγγραφο του Οργανισμού Αθή¬ 
νας. 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Αναστέλλονται για έξι (6) μήνες οι οικοδομικές εργα¬ 
σίες και η χορήγηση οικοδομικών αδειών στην εκτός σχε¬ 
δίου περιοχή της Κοινότητας Εκάλης (Ν. Αττικής) στην 
οποία είχε επιβληθεί ανατολή με τις 57294/2411/ 
21.5.1991 (Δ' 340), 100666/7030/28.11.1991 (Δ'918) 
και 73110/4269/30.7.1992 (Δ’ 767) αποφάσεις του 
Υπουργού Περιβάλλοντος, Χωροταξίας και Δημοσίων Έρ¬ 
γων όπως η περιοχή φαίνεται περικλειόμενη με μπλε 
γραμμή στα δύο (2) σχετικά πρωτότυπα διαγράμματα που 
συνοδεύουν την αρχική απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Ιανουαρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

Αριθ. 6960/1534 (2) 

Χαρακτηρισμός ως διατηρητέου του κτιρίου που βρίσκεται 
στον οικισμό Τσουκαλάδες της Κοινότητας Τσουκαλά¬ 
δων (Ν. Λευκάδας) και καθορισμός ειδικών όρων και 
περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Την από 15.7.1992 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Την υπ’ αριθ. 79167/19.8.1992 σύμφωνη γνώμη των 
ενδιαφερομένων Ευαγγέλου και Γεωργίου Σταματέλλου. 

6. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στον οικισμό Τσουκαλάδες της Κοινότητας Τσουκαλά¬ 


δων (Ν. Λευκάδας) φερόμενο ως ιδιοκτησία Ευαγγέλου 
και Γεωργίου Σταματέλλου, όπως φαίνεται στο σχετικό 
πρωτότυπο διάγραμμα με μαύρη διαγράμμιση σε κλίμακα 
1:200 που θεωρήθηκε από τον Προϊστάμενο της Διεύθυν¬ 
σης Τοπογραψικών Εφαρμογών με πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στο χαρακτηρισμένο ως διατηρητέο κτίριο απαγορεύ¬ 
εται κάθε καταστροφή ή αλλοίωση των επί μέρους αρχιτε¬ 
κτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού και οι 
εσωτερικές διαρρυθμίσεις και επεμβάσεις που αποσκο- 
πούν στη λειτουργικότητα του διατηρητέου κτίσματος, με 
την προϋπόθεση ότι δεν αλλοιώνεται ο αρχιτεκτονικός του 
χαρακτήρας. 

4. επιβάλλεται η αποξήλωση της μεταγενέστερης προ¬ 
σθήκης της νότιας όψης του κτίσματος η οποία δεν εναρ¬ 
μονίζεται με τον αρχιτεκτονικό χαρακτήρα του χαρακτηρι¬ 
σμένου ως διατηρητέου κτιρίου. 

5. Απαγορεύεται η τοποθέτηση διαφημίσεων και φωτει¬ 
νών επιγραφών στο κτίσμα εκτός των αναγκαίων, περιορι¬ 
σμένων διαστάσεων επιγραφών, που πληροφορούν για τη 
χρήση του κτιρίου. 

6. Για οποιαδήποτε επέμβαση στο εξωτερικό ή στο 
εσωτερικό του κτίσματος, όπως και για την τοποθέτηση 
επιγραφών, απαιτείται η έγκριση της αρμόδιας Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Με εντολή Υφυπουργού 
Η Γ ενική Γ ραμματέας 
. ΕΛΣΑ ΠΑΠΑΔΗΜΗΤΡΙΟΥ 

Αριθ. τ.π. 3835 (3) 

Χαρακτηρισμός γηπέδου στην περιοχή Λειβάδια Κοιν. 
Μάννα Ν. Σύρου για την ανέγερση ενιαίου πολυκλαδι- 
κού Λυκείου Σύρου και καθορισμός όρων δόμησης αυ¬ 
τού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 17.7.23 Ν. Δ/τος «περί σχεδίων 
πόλεων κ.λ.π.» και ειδικότερα το άρθρο 29. 

2) Τις διατάξεις του άρθρου 26 του Ν. 1337/83 όπως 
τροποποιήθηκε με το άρθρο 8 του Ν. 1512/85 σύμφωνα 
με το οποίο μέσα στα Διοικητικά όρια Δήμων και Κοινοτή¬ 
των με πληθυσμό κάτω των 5.000 κατ. η έγκριση τοπικού 
ρυμοτομικού σχεδίου και οι όροι και περιορισμοί δόμησης 
καθορίζονται με απόφαση Νομάρχη. 

3) Το υπ’ αρ. 65017/2622/17.7.92 έγγραφο του ΥΠΕ- 
ΧΩΔΕ με θέμα «Δυνατότητα ανέγερσης Πολυκλαδικού 
Λυκείου στη Σύρο». 

4) Το υπ’ αρ. 3402/25.8.92 έγγραφο της Δευτεροβάθ¬ 
μιας Εκπαίδευσης με θέμα «Ανέγερση Πολυκλαδικού Λυ¬ 
κείου». 

5) Την ομόφωνη γνώμη του ΣΧΟΠ του Ν. Κυκλάδων 
όπως διατυπώθηκε στη συνεδρίαση της 16.9.92 στην 
Πράξη 65/92, αποφασίζουμε: 

Α. Την έγκριση Τοπικού Ρυμοτομικού Σχεδίου στο γή¬ 
πεδο με τα στοιχεία 1,2, 3,... 48, 49,1 στη θέση «Λειβά- 
δια» Κοιν. Μάννα Ν. Σύρου για το χαρακτηρισμό χώρου ως 


σχολικού για την ανέγερση ενιαίου Πολυκλαδικού Λυκείου 
Σύρου. 

Β. Την έγκριση των παρακάτω όρων και περιορισμών 
δόμησης στο παρακάτω γήπεδο: 

Ποσοστό κάλυψης: 40% 

Ε.ΔΟ.: 0,60 

Μέγιστο ύψος κτιρίου: 6 πι για μονόροφο 

Από φυσικό έδαφος: — 11 γπ για διώροφο 

- 11 πι για γυμναστήριο 

Αριθμός ορόφων: 2 

Αποστάσεις κτιρίου 

από όρια γηπέδου: - 6 πι από το πρόσωπο του γηπέδου 
στον επαρχιακό δρόμο. 

- 5 πι από τα πίσω και πλάγια όρια του γηπέδου. 

Κατά τα λοιπά ισχύει το Π.Δ. 2.6.89 ΦΕΚ 339Δ. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού 
ούτε του προϋπολογισμού της Κοινότητας Μάννα Ν. Σύ¬ 
ρου στην οποία ανήκει διοικητικά. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 13 Οκτωβρίου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 

